สวัสดีค่ะ พอดีอยากคุมกำเนิดด้วยการกินยาคุมกำเนิดแบบ 28 เม็ดค่ะ คืออยากทราบว่าส่วนตัวเป็นคนที่ประจำเดือนมาไม่ปกติ แบบแต่ละเดือนมาไม่ตรงกันอะค่ะ นับหน้า 7 หลัง 7 ไม่ได้ แล้วอย่างนี้มีวิธีกินยังไงค่ะ ? เคยรู้แต่คนที่ประจำเดือนมาตรงค่ะ เพราะนับวันได้ แต่กรณีนี้นับไม่ได้ เลยอยากรู้ค่ะ 🙏
สวัสดีค่ะ การเริ่มทานยาคุมกำเนิดเป็นแผงแรก ให้ทานภายใน 1-5 วัน นับจากวันแรกที่มีประจำเดือนมาค่ะ ดังนั้น แม้จะมีระยะห่างระหว่างรอบประจำเดือนที่ไม่สม่ำเสมอ ก็ไม่ได้มีผลต่อการเริ่มต้นทานยาคุมกำเนิดค่ะ และวิธีการทานยาคุมกำเนิดชนิด 28 เม็ดนั้น ให้ทานวันละ 1 เม็ดในเวลาเดียวกันของแต่ละวันจนครบ 28 เม็ด แล้วจึงเริ่มทานยาคุมแผงใหม่ต่อไปได้เลย โดยไม่ต้องสนใจว่าประจำเดือนจะมาในวันไหนและหมดในวันไหนค่ะ ซึ่งโดยส่วนใหญ่ประจำเดือนจะเริ่มมาในขณะที่ทานยาถึงเม็ดที่ 23-26 ค่ะหากทานยาคุมได้ทุกวัน ไม่มีวันที่ลืมทานยา ทานยาในเวลาเดียวกันหรือใกล้เคียงกันในแต่ละวัน ยาคุมกำเนิดก็จะช่วยป้องกันการตั้งครรภ์ได้มากกว่า 99% และสามารถที่จะมีเพศสัมพันธ์ในวันใดก็ได้ และเนื่องจากการออกฤทธิ์ของยาคุมกำเนิด ส่วนหนึ่งจะไปยับยั้งการตกไข่ ดังนั้น เมื่อทานยาคุมกำเนิด จึงไม่สามรถใช้ระยะปลอดภัยมานับได้ค่ะ